
Седемте смъртни гряха
Епизод 6 – Гняв-   7S 006
Участници:

Мъже

Жени

Диктор


Барбара Цвайг
Манфред Реклмайер

Женски глас

Волфганг Регенер

Ане Липс

Бащата Йозеф

Катрин Месвирт

Съсед


Сервитьорка
Проф. Суоми

Михаел Мюлбауер

Клиент

Андреас Веслон

Пастор

Архитект

Проф. Оливие
Паоло Терлионе

Теодор Итен

Диктор:
Смъртният грях: гняв. Смята се, че е най- често срещаният порок в ежедневието. През Средновековието е смятан за смъртен грях, защото само Бог можел да се гневи. V Днес учените изследват, защо ставаме убийци заради гняв.

Надпис
Седемте смъртни гряха

Надпис
Щраубинг, януари 2006
Диктор
V Затворът Щраубинг, нощта на 15 срещу 16 януари 2006. V Около 4 часа сутринта един затворник се самоубива в килията си. VV Той е Михаел Мюлбауер, убиецът на 11- годишно момче. Регионалната преса в Пасау го нарича” чудовището от Мунтинг”. V Измежду личните вещи на Мюлбауер служителите на затвора намират нещо като бележник, плътно издраскан със загадъчни думи и  символи. Ключът към необяснимо престъпление?

Надпис
Пасау, 28 май 2004
Диктор
V Почти две години по- рано. В късния следобед на 28 май 2004 година на слабо оживено шосе близо до Пасау. Пред очите на пешеходец 11-годишно момче е сгазено от кола. Шофьорът избягва. V За момчето вече е много късно. То умира още на мястото на инцидента.


Хората в Пасау са шокирани. Жертвата Александер Небел пее в прочутия детски хор на Пасау - отличен солист. Заради благословения си глас е считан за момче - чудо. V За свое голямо изумление полицията не открива никакви следи от спирачки. Нарочно ли е блъснат Александер Небел? Когато след един ден шофьорът на злополучната кола е открит и арестуван, предположението се потвърждава: Административният служител Михаел Мюлбауер признава, че е сгазил момчето нарочно. Главният криминален комисар Манфред Реклмайер води разпита по онова време.
М. Реклмайер
Той беше сдържан, спокоен. Призна веднага и после - наистина беше учудващо- упорито мълчеше. Разпитът му не беше от най- лесните, определено, защото той беше като стена.
Диктор
V През есента на 2004 година е заведено делото срещу него. Жителите на Пасау и медиите го осъждат още преди да е произнесена присъдата: те наричат Мюлбауер „ хладнокръвен убиец”, „чудовище”. V Пред съда Мюлбауер признава, че познава Александер Небел от концертите. Във всеки случай обаче не го е познавал лично. V Тъй като признава деянието и психиатричната експертиза потвърждава неговата вменяемост, в края на 2004 година Мюлбауер е осъден за хладнокръвно убийство на доживотен затвор. Мотивът му остава неясен. Само веднъж Мюлбауер отваря дума за това.
Надпис
Манфред Реклмайер, главен криминален инспектор
М. Реклмайер
Изречението беше: „Този, който трябва да знае това, го знае.” Но ние никога не разбрахме, какво има предвид - нито към кого е насочено изречението, нито какво трябва да значи всичко това. Това остана загадка за нас.
Диктор
До самото си самоубийство Мюлбауер упорито мълчи.Това, което остава от него, е мистериозният тефтер. Днес той принадлежи на сестрата на Мюлбауер Барбара.

Барбара Цвайг
Тази книжка му я подари дядо ни. Не знаех, че я пази още, толкова дълго. Оттогава не съм я виждала.

Диктор
Какво разкриват нескопосаните драсканици от детските години на Михаел Мюлбауер за неговата душа?  И защо изведнъж пак продължава да води дневника си една година преди убийството на Александер Небел? Още първите редове  дават повод за предположения, че бележникът показва един друг Михаел Мюлбауер.
Надпис
Барбара Цвайг, сестра на Мюлбауер
Барбара Цвайг
Понякога имам чувството, че въобще не съм познавала Михи.

Диктор
Какво се е случило в детството на Михаел? Какъв е бил като дете?

Барбара Цвайг
Михи беше много затворено, нормално момче. Малко по- плах от другите, но нормален. Той беше силно религиозен, вярващ.

Диктор
V Още като малко дете Михаел търси близостта на църквата. Християнските ценности формират живота му, традициите и обичаите – неговото ежедневие.
Барбара Цвайг
Той винаги е имал чувство за справедливост. Той винаги е имал собствена представа за това, кое е добро, кое е лошо, кое е правилно и кое грешно. И V строго се придържаше към това.

Диктор
Как е възможно такова кротко и обичащо справедливостта момче да се превърне по- късно в убиец? За да разберем повече за Мюлбауер, посещаваме журналиста от регионалния вестник Волфганг Регенер, живата памет на региона. Той си спомня за разрушението на една капела през лятото на 1989 г.
Надпис
Волфганг Регенер, журналист от местен вестник
В. Регенер
Михи Мюлбауер е забелязан там на този ден. Полицията го разпита като свидетел.  И той каза, че не е видял друг на мястото по това време.

Женски глас
Беше ли заподозрян?

В. Регенер
Заподозрян? Михи Мюлбауер? В този случай? Не, изобщо. Всеки знаеше, че той обича да ходи в капелите по всяко време да се моли.

Диктор
Михаел Мюлбауер е министрант в селската църква на Мунтинг в продължение на три години. Той се ражда през август 1961 като първо дете на Франциска и Йозеф Мюлбауер. Родителите му стопанисват селска ферма. Когато става на 4 години, се ражда сестра му Барбара. През целия му живот тя остава най-близкият му човек. V Барбара от години живее в Мюнхен. Тя има собствено семейство, работи като гримьор в театъра в Мюнхен. И тя е в търсене на отговори. V Тук, на края на селцето преди се е намирала фермата на семейство Мюлбауер. През 1989 година бащата претърпява инсулт и фермата е продадена. Оттогава Барбара не е идвала тук. За нея това е връщане в детството - обратно в спомените за брат си и баща си.

Бащата Йозеф
Хайде, разчиствай!

Надпис
Барбара Цвайг, сестра на Мюлбауер
Барбара Цвайг
Аз му бях любимката. Бях неговата принцеса. Но на Михи не му беше толкова лесно, колкото на мен. На него му се налагаше да работи като вол. Той не биваше да прави грешки. Направеше ли нещо не както трябва, баща ни му почерняше живота.

Бащата Йозеф
Днес трябва да успееш да ги наредиш. Хайде, Михи, давай. V Тези ти ги нацепих, ти ще нацепиш останалите.

Диктор
Като дете Михаел търпи тиранията на баща си без възражения. Но при процеса, 30 години по- късно, експертът по психиатрия атестира при Мюлбауер склонност към внезапно избухващ гняв. Други свидетели го описват като агресивен. От баща си ли е наследил Мюлбауер този гняв?
Барбара Цвайг
V Баща ни беше непредсказуем. Можеше да превърти изведнъж.

Бащата Йозеф
Зареди ли го

Съсед
Заредих го, да.

Бащата Йозеф
Да, добре, че го погледнах. Къде си косил с него?

Съседът
Нали знаеш. Моята ливада.

Бащата Йозеф
Че това изглежда така, сякаш си ходил в гората с него. Само го погледни, погледни го. Това се е изтъпило тотално. С това нещо няма да мога да кося вече...

Диктор
През Средновековието гневът се смята за смъртен грях - от него възниква насилието.

Бащата Йозеф
Да дадеш нещо назаем и да ти го върнат така. Ти какво, подиграваш ли ми се?
Диктор
Но как се става убиец от това? Не е ли гневът нещо съвсем ежедневно?

Диктор
Санкт Гален в Швейцария. Там Теодор Итен изследва феномена „внезапен гняв”.

Надпис
Теодор Итен, психотерапевт
Диктор
Немската дума за „гняв” [:цорн:] етимологично е свързана с [:торн:] думата, означаваща „разпокъсаност” или чувството, че не издържам повече и се разкъсвам - и тогава гневът излиза от човека. И внезапният гняв в повечето случаи е много разрушителен и нараняващ.
Диктор
Човек има седем основни емоции, които по цял свят се разпознават и изразяват по един и същи начин.


Радост


V Изненада


V Погнуса


V Страх


V Тъга


V Презрение


И гняв.


Под последното изследователите на емоции обобщават чувства като яд, ярост, гняв или внезапен гняв. V Внезапният гняв  не е болест или психично разстройство, а следствие на липсващ самоконтрол. V V Теодор Итен разпитва над 600 лица за техния личен опит с внезапния гняв. Резултатът: 20% от интервюираните сами се определят като избухливи. Също така около 20 % като деца са били жертви на избухливи родители. Точно като Михаел Мюлбауер.


В гените ли ни се крие избухливостта - грехът на необуздания темперамент?

V На базата на изследвания с резусни маймуни учени от Националния здравен институт на САЩ се надяват да намерят отговори на въпросите си. V Те знаят, че при много агресивни маймуни онези гени, които влияят на преработването на хормони в мозъка, са силно изменени. V Учените под ръководството на проф. Стивън Суоми искат да разберат още нещо: Дали преживяванията в детството се отразяват на по- късното поведение въпреки генетичната диспозиция.

Надпис
Проф. Стивън Суоми, Национален здравен институт, САЩ
Проф. Суоми
Преживяванията в детството се отразяват не само на поведението в зряла възраст, но и на контрола на емоциите, V хормоналните процеси и даже на функцията на мозъка.

Диктор
V Едно от най-важните открития на американските учени: Изпълнено с любов възпитание и грижовна майка могат да отстранят влиянието на генетичните дефекти, тоест на вродената агресивност.
Проф. Суоми
V Ако човек има такъв дефект, това не означава, че този индивид трябва да стане агресивен, но ако имате генетичния дефект и заедно с това лошо детство, тогава се появяват проблеми.

Диктор
V Извод: Маймуни с агресивна нагласа, които са били отхвърлени от майките си в детството, като тези тук, по- късно почти не могат да контролират емоциите си - те са значително по-страхливи, импулсивни и в крайна сметка по-агресивни. V Излиза, че никой не се ражда престъпник. Михаел Мюлбауер също не се е родил такъв. Но на какво се дължат неговите избухвания? 


V В средата на 60-те години американският психолог Албърт Бандура прави т. нар. изследване  „Бубу-дол”. В един филм неговата асистентка удря една кукла „Бубу” - надуваема кукла. Този филм Бандура пуска на децата в детската градина. Какво се случва? Децата повтарят това, което е направила жената във филма. Тоест, децата учат от пример, приемат всички онези послания, които родителите им предават, дори и да е несъзнателно.
Надпис
Ане Липс, психотерапевт
Ане Липс
V В семейството  често се казва на детето: Не трябва да се биеш. Но често налице е подсъзнателната гордост на родителите. Те казват: Вижте какво дете имам! Пробивно! Тоест, в такъв случай имаме двойни послания: Външно се казва: това е забранено. Но детето усеща възхищението на родителите, които казват: Имаме убийствено хлапе - то може да прави всичко! И към какво ще се насочи то, не се знае. По принцип, човек се води по посланията, които се излъчват, но не се изговарят - по това, което се транспортира на духовно ниво.
Диктор
Като дете Михаел Мюлбауер страда от избухливия гняв на баща си. Защо, когато пораства, гневът му избива навън? И преди всичко: Може ли човек от гняв действително да стане убиец?  V Хората от Мунтинг познават Мюлбауер по-скоро като вглъбен в себе си, несловоохотлив човек. След като завършва училище той остава в селото, учи за агроном и работи в бащината си ферма.

V Когато става на 20 години, с Михаел Мюлбауер се случва нещастие. Той пада от покрива на навеса и си чупи крака. В следствие на това накуцва. V През всичките тези години Мюлбауер се развива все повече и повече като единак. Той често търси спокойствие и самота в църквите. Дори и като възрастен той все още е силно вярващ. От друга страна обаче той е много раздразнителен, както се говори в Мунтинг. Колкото е затворен, толкова и избухлив може да бъде.
М. Мюлбауер
V Здравейте. 
Клиент
Здравей, Михи.

Сервитьорка
V Както обикновено. Заповядай.

Клиент
V Ей, Михи, как е сестра ти Бабси в Мюнхен?

М. Мюлбауер
Ами питай я.

Клиент
Завързала връзка с някакъв доктор. Дали я е прегледал основно?
М.Мюлбауер
V Остави ме на мира!

Ане Липс
VV По принцип мисля, че всеки може да контролира агресията си. Защото винаги , преди всяко действие има секунди, в които планираме -защото всичко, което правим, първо планираме в главата си и винаги съществува възможността да се откажем и да реагираме по друг начин. Тоест вместо да нападнем, да си тръгнем.

Диктор
V И Мюлбауер не напада винаги веднага. Напротив: по време на неговия живот в Мунтинг никога не се е стигало до сериозни ръкопашни сблъсъци. Щом се ядоса, Мюлбауер обикновено се затваря в себе си. Вероятно емоционалният му отдушник по онова време още е вярата му и свиренето на орган. V Но какво се е случило, че  един вярващ християнин става убиец на невинно момче? Провокирала ли го е неговата жертва? V Или гневът му е минал всякакви граници? V След като не може да поеме бащиното имение заради частичната си инвалидност, Михаел Мюлбауер трябва да напусне родното си село Мунтинг Той се мести в Пасау, където си намира работа в градската администрация. Той дели един кабинет с Андреас Веслон в продължение на 5 години.

Надпис
Андреас Веслон, бивш колега
А. Веслон
Смятам, че той изпълняваше много съвестно професионалните си задължения. Беше съвестен. Само че, почти не трябваше да му се отправят критики. Даже изобщо не биваше. Иначе се зареждаше много негативно, ставаше почти примитивен. Това беше странно, но ако го знае човек и го спазва, всичко беше наред.
Диктор
В Пасау Мюлбауер се запознава със Свеня Лугер. Любовта на живота му.

Надпис
Барбара Цвайг, сестра 

Барбара Цвайг
Винаги си мислех: Ако си намери жена, истинската, тогава той ще остане с нея завинаги. И точно така стана със Свеня. Тогава той беше щастлив и много се промени. Беше по-мек и говореше повече.

Диктор
V Средата на 90-те години. Свеня променя живота на Мюлбауер: Благодарение на нея той започва да приема компанията на другите, както тук на едно празненство при най- добрата приятелка на Свеня.


Свеня е жена, обичаща живота. Тя знае, как да общува с Михаел.

Надпис
Катрин Месвирт, най-добрата приятелка на Свеня Лугер
К. Месвирт
V Когато за първи път говорихме за Михаел, когато ми разказа, че се е запознала с него, тя каза: Това… това е той. V Той е човекът за мен. V За мен най-важното беше, Свеня да е щастлива. И в този ред на мисли, го приемах такъв, какъвто е. Дори някога да беше малко недодялан.

Диктор
V Със Свеня Мюлбауер за пръв път чува  Александър Небел да пее. Тези записи са направени преди един концерт на детския хор на Пасау. Това са последните съвместни снимки на двойката.  V През юли 2003 изведнъж Свеня се разболява. Няколко седмици по- късно тя внезапно умира от възпаление на мозъчната кора. V Загубата на Свеня отваря дълбока пропаст в живота на Михаел Мюлбауер. VV Той е като парализиран, оплаква съдбата си.

Барбара Цвайг
VV Малко е да се каже, че беше шокиран. За него това беше повече от лошо, повече отколкото да загубиш всичко. Изведнъж смисълът на живота му изчезна.

Диктор
V Мюлбауер се затваря напълно в черупката си.

К. Месвирт
V Той викаше като обезумял: „Всичко ми беше отнето. Вие не ме разбирате, нямате представа.” Нямаше начин да стигне човек до сърцето му. А аз си мислех, че поне му бях близка и ще мога да му помогна в скръбта. Но той се беше заключил. Беше се барикадирал в чувствата и в болката си.
Диктор
Още на погребението на Свеня поведението му прави впечатление.

Пастор
Г-н Мюлбауер! V Тръгвате ли вече? Не можахме да говорим преди това. Мога ли да ви помогна? V Не искате ли да дойдете да поговорим после в енорията?
М. Мюлбауер
Не ме докосвай, педераст такъв!

Диктор
V След смъртта на Свеня Мюлбауер все повече губи контрол над себе си, става все по-непредсказуем.

Надпис
Андреас Веслон, бивш колега
А. Веслон
От една страна той се затвори. И това е нормално, разбираемо е. V Но от друга той ставаше все по раздразнителен и неприятен, което доведе до това хората да се държат на все по- голяма дистанция от него. Спомням си за един - два случая, при които имаше солидна кавга.

Архитект
VV Здравейте, г-н Мюлбауер

Мюлбауер
Часът ви е за утре!

Архитект
Знам, но ми трябва решение. Трябва ми решение днес. Г-н Мюлбауер, наистина е важно.

Диктор
V Когато човек изпитва гняв, тялото му реагира и се приготвя за борба.

Архитект
При Вас имам чувството, че моите молби винаги са на последно място.
М. Мюлбауер
V Вие изпуснахте срока за подаване. Това е Ваш проблем, не мой. Ако обичате, излезте.

Диктор
Даже храносмилането спира, за да събере цялата енергия за защита.

Архитект
V Така по-бързо ли ще стане?

Диктор 
Разгневеният сега има импулса да удари и да нападне причинителя на заплахата.
Мюлбауер
Вън!

Архитект
Г-н Мюлбауер!

Мюлбауер
Вън!

Диктор
V Защо след смъртта на  приятелката си Мюлбауер става все по- невъздържан и все по- агресивен?  V В университета в Утрехт , Холандия, учени се опитват да разберат действието на едно химично вещество, което играе голяма роля за контрола на агресията - хормона на щастието серотонин. Холандският фармаколог д-р Беренд Оливие  се опитва чрез експерименти с плъхове и мишки да научи повече за възникването на агресията, С помощта на генни технологии той създава мишки, в мозъка на които серотонинът не действа. При една нормална черна мишка вдясно и една генно-манипулирана вляво той вкарва една бяла. V Учените искат да разберат: Как се отнася генетично изменената черна мишка вляво спрямо десния си нормален събрат?

V Резултатът: Генетично изменените мишки с липса на серотонин не са в състояние да потискат агресивността  си.
Надпис
Проф. Беренд Оливие, университет Утрехт
Проф. Оливие
Ние успяхме да докажем, че серотонинът действа на агресивното поведение. Засегнатият ген играе роля и при хората с болезнена агресивност.

Диктор
V Фармаколозите работят върху това да създадат анти-агресивен медикамент.

Проф. Оливие
Но само, когато хората са свръхагресивни и вредят на другите, само тогава трябва да приемат такива медикаменти.

Диктор
V При агресивно поведение нивото на серотонина намалява. Стресът може да влоши положението още повече. Защото при силен стрес организмът отделя хормона кортизол. Той допълнително намалява нивото на серотонина. Последствията: Засегнатият човек още по- бързо става раздразнителен. VV И Мюлбауер е под влияние на собствения си хормонален коктейл. Първоначалната тъга се превръща в гняв.

Надпис
Барбара Цвайг, сестра
Барбара Цвайг
V Никой не можеше да го доближи. Аз не можех да го прегърна. Той даже не плачеше.
Надпис
Катрин Месвирт, най- добрата приятелка на Свеня Лугер
К. Месвирт
VV Казах му: На Свеня нямаше да и хареса да те види как се предаваш  и не вярваш в живота. Това беше последният ни разговор. Той се разкрещя: „ Вие не ме разбирате! Ти нямаш представа! Ти въобще не можеш да разбереш!

Диктор
В месеците след смъртта на Свеня Мюлбауер става непредсказуем. Паоло Терлионе, собственик на италиански ресторант, си спомня.

П. Терлионе
V Той е идвал да се храни тук и беше много мил. Но в този ден беше толкова агресивен.

Диктор
V В този Мюлбауер смята, че е платил повече, отколкото трябва.

П. Терлионе
Той ругаеше. Но сметката беше точна. Ние заедно я проверихме.

М. Мюлбауер
Не, не, не. Аз също ги смятах. Не съм толкоз тъп. Писал си ми четири бири, а аз изпил три.
Диктор
Гневът възниква, когато човек чувства, че с него са се отнесли несправедливо.

М. Мюлбауер
Е, аз съм сигурен. Аз изпих три. Не съм тъпак.  Броих ги. Къде отиваш? V Няма да ме правиш на будала! Не съм някой загубеняк!
Надпис
Теодор Итен, психотерапевт
Теодор Итен
VV Ако такъв човек можеше да се огледа в своето недоволство или в отчаянието си, той би направил една стъпка в посока да не бъде избухлив. Тогава той вероятно би могъл да  изрази своя гняв, своя яд. Но тъй като той не може да го направи, защото се страхува да не се срине в скръбта - защото скръбта и гневът са взаимосвързани - той избухва в гняв.
Диктор
V Но от гняв никой не става насила убиец. Какво  подтиква Мюлбауер към това деяние? Защо убива момче, което дори не познава лично, с което нищо не го свързва, освен любовта към църковната музика.

Барбара Цвайг
VV Брат ми можеше да свири на орган толкова хубаво. Толкова прекрасно. Тук имам негова снимка. В църквата от моята сватба. Тогава той свири.

Диктор
V Близостта на Мюлбауер с църквата е нещото, което движи целият му живот.

Барбара Цвайг
V Михи беше вярващ. Той V никога не се е съмнявал в съществуването на Бог. Че той го гледа. V Той даже го държеше отговорен за съдбата си. Той смяташе , че добрият Бог така е решил за него.

Диктор
Но как един очевидно вярващ човек става убиец? И защо точно момчето - солист на църковния хор Александер Небел става негова жертва?


V Дали Мюлбауер тайно е имал двойствено отношение към Бог? В неговия бележник има множество послания, които се доближават до това съмнение. И защо точно в Мунтинг, едно село с 300 жители, има толкова много случаи на оскверняване на християнски символи?
Надпис
Волфганг Регенер, журналист на местен вестник
В. Регенер
Тогава аз тъкмо бях започнал работа във вестника тук. Затова си спомням. Това стигна дори до пресата в Мюнхен. Бяха осквернени кръстове - или така, напръскани с боя или с издраскани очи. Нищо не беше изяснено, макар че разследването продължи около година и половина. Имаше 6-7 подобни случая, мисля. Да, не се знае, кой може да го е извършил.

Диктор
V Странни рисунки на очи се намират и в бележника на Мюлбауер. Той ли е бил осквернителят на Исус от Мунтинг? Дали това е знак за мотива за убийството по- късно.

Надпис
Барбара Цвайг, сестра
Барбара Цвайг
Да, той беше в пубертета. Той се караше и беше нетърпелив с малката си сестра. Но това не значи, че е осквернявал разпятия. Това е съвсем друго нещо.

Диктор
И все пак: Михаел изведнъж силно се променя по това време.

Барбара Цвайг
Това беше краткотрайна фаза. Той се беше затворил в себе си, не се интересуваше от нищо и тогава, когато беше на дъното, не отиде в църквата нито веднъж.

Диктор
Тайна ли се крие зад тези детски рисунки? Дали Мюлбауер е преживял нещо в детството си, което е оставило тежка травма? Нещо, което е дремело в него цял живот? Същинската, дълбока причина за неговия гняв? Защо един 11 годишен младеж изведнъж зарязва службата на  министрант? Той, който е толкова вярващ? Какво се е случило по това време?
Барбара Цвайг
VV Нали ви казах. Момчетата от доброволната пожарникарска служба си правеха шеги. Това много го ядосваше. Шегите бяха за това, че пасторът много обичал своите министранти, прекалено много ги обичал.

Диктор
Дали като министрант Михаел Мюлбауер не е станал жертва на сексуално насилие? Щутгартският психотерапевт Ане Липс не изключва тази възможност. Тя помага на престъпници, да разберат истинските причини за своите прояви на насилие.
Надпис
Ане Липс, институт „Систегра”, Щутгарт
Ане Липс
Аз смятам, че винаги съществува предпоставката сам да си имал преживявания на жертва. Това е базата, върху която работя и това може да е много прикрито, много различно. Не е задължително да става дума за отявлено насилническо преживяване. Но винаги става дума за състояние на безсилие, каквото всички имаме. Всеки от нас е бил в ситуация, в която е изпитвал безсилие, зависимост и невъзможност да се защитиш. Всички сме изпитвали такова нещо. Но винаги има значение, какво самочувствие имаме, колко сме стабилни, колко сме темпераментни, колко агресивен потенциал притежаваме и как се справяме в отделните ситуации.
Диктор
V Възможно е Михаел Мюлбауер да е насочил своя гняв срещу Бог. Тъй като го е направил отговорен за насилието към него. За невъздържания баща, чийто гняв детето е било длъжно да търпи. За недъга си, причинен от падането от плевнята.


V Може би Мюлбауер цял живот е водил вътрешна борба с Бог, разкъсван между любовта и омразата?


V А и когато баща му прекарва инсулт и е тежко парализиран и фермата на родителите му трябва да бъде продадена, Мюлбауер пак оплаква съдбата си.

Барбара Цвайг
V Той го преживя много тежко, когато беше продадена къщата с двора. Аз винаги му казвах: Това е твоят шанс. Да се махнеш от Мунтинг.
Диктор
На процеса Мюлбауер казва, че не е искал да се маха от Мунтинг. За него това е тежък удар, срещу който той се чувства безсилен. Точно по това време се случват  оскверняванията на кръстове в Мунтингската капела. Случайност? Или акт на отмъщение на човек, който се чувства изоставен от Бог? VV Но Мюлбауер се примирява и заминава за Пасау. Там кара преквалификация за административен служител и се запознава със Свеня. Любовта на живота му.


За Мюлбауер започва щастливо време- свободно, без гняв, без постоянните съмнения в любовта на Бог.

Надпис
Барбара Цвайг, сестра
Барбара Цвайг
V Когато срещна Свеня, той си мислеше: да, добрият Бог е наредил нещата така, че да я срещне. V Той не вземаше съдбата си в свои ръце. Той не вярваше, че той прави това, мислеше, че Бог го прави за него.
Диктор
V Още по- тежко е за Мюлбауер, че Бог му отнема любовта. След смъртта на Свеня той записва чувствата си, както е правил като дете.

Ане Липс
V Тези преживявания на жертва, тези състояния на безсилие, според мен са базата да търсим по- късно пътища да се справим с тях или въобще да ги изтърпим, отново в ролята на жертва, отново да си безсилен и да се налага да се защитаваш.

Диктор
Мюлбауер започва да се бори за мнимото си право. За сметка на другите.

Надпис
Теодор Итен, психотерапевт
Теодор Итен
Тази самомнителност, тази надменност спрямо другите хора избива в повечето случаи в това, че имате чувството, че само вие знаете за какво става дума, само вие имате право.

Диктор
V Гневът е грехът на невъздържания темперамент - корен на обидата, на богохулството и на насилието. В гнева човек си въобразява, че знае всичко. Той смята, че може изцяло да прецени ситуацията. В гнева си човек се опитва да отсъди последен – да бъде като Бог. И затова гневът в очите на църквата е смъртен грях.
Надпис
Катрин Месвирт, най- добрата приятелка на Свеня.
К. Месвирт
Аз се притеснявах за него след погребението на Свеня, сериозно се опасявах, че ще се опита да се самоубие, защото не може да преживее  смъртта и.
Диктор
Мюлбауер се гневи на Бог, който според него е унищожил живота му. В онези седмици той все повече губи контрол.

Барбара Цвайг
По-късно аз разбрах, че е трябвало да напусне жилището, да го смени. Аз щях да му помогна, само да ми беше казал.

Диктор
V Когато на 28 май 2004 година Мюлбауер се качва в колата си, той вече е бомба със закъснител.

Мюлбауер
VV По дяволите! Мътните го взели!

Диктор
V Тогава на шосето той вижда Александер Небел - „божествения глас” на Пасау. VV Какво е ставало в главата му в този момент, никой не може да каже точно. Но може би  е решил да се опълчи срещу Бог и да го накаже за проваления си живот.

V Точно според библейските думи ”Око за око, зъб за зъб”. VV Както по- късно казва на разпита: “Този, който трябва да знае, той го знае.” Михаел Мюлбауер става грешник, защото поставя гнева си над всичко. Дори над животa на другите.

Надпис
Случаят Михаел Мюлбауер се основава на реални събития. . За запазване на правото на анонимност на участниците всички имена на лица и географски области са променени..

Анонс
Смъртоносен ангел от алчност. Коварната смъртоносна серия на красивата лекарска съпруга. Гледайте следващият епизод на Седемте смъртни гряхa
